মাসলামা ইবনে আবদুল মালিক
মাসলামা ইবনে আবদুল মালিক (আরবি: مسلمة بن عبد الملك, গ্রিক সূত্রে Μασαλμᾶς, Masalmas; মৃত্যু ৭৩৮ খ্রিষ্টাব্দ) ছিলেন একজন উমাইয়া রাজপুত্র এবং ৮ম শতাব্দীর প্রথমদিকের একজন বিখ্যাত আরব সেনাপতি। বাইজেন্টাইন সাম্রাজ্য ও খাজার খানাতের বিরুদ্ধে তিনি কিছুসংখ্যক অভিযানে নেতৃত্ব দিয়েছেন। কনস্টান্টিনোপলে দ্বিতীয় ও শেষ আরব অবরোধে নেতৃত্ব প্রদান এবং ককেশাসে মুসলিমদের অবস্থান শক্তিশালী করার জন্য তিনি অধিক পরিচিতি পান। তিনি মুসলিম দারবান্দের প্রতিষ্ঠাতা।